Китайската технологична индустрия е облекчена от победата на Байдън Въпреки това тя все още не може напълно да си отдъхне Китайската технологична индустрия , една от основните цели на президента Доналд Тръмп в битката на Вашингтон с Пекин , се надява , че Джо Байдън ще създаде по - конструктивни отношения с азиатската страна , но малцина смятат , че конкуренцията ще отслабне , твърдят директори и анализатори , цитирани от Ройтерс . Четиригодишният мандат на Тръмп вече научи индустрията на това колко е важно да е самостоятелна , а намеренията на Китай да подобри своите собствени технологични възможности няма да се променят , твърдят те . „ Когато Байдън встъпи в длъжност , технологичните компании в Китай могат да бъдат облекчени “ , коментира Фан Синдун от Университета по комуникации на Джеян . „ Най - малкото се очаква Съединените щати отново да се застъпят за отвореността , зачитането на лоялната конкуренция и иновациите “ , допълва Фан . „ Въпреки това , в областта на високите технологии конкуренцията и теорията на игрите няма да спре , а Китай и САЩ ще се конкурират една с друга за истинските иновации в следващото десетилетие “ . Китайски технологични гиганти – от Huawei Technologies до собственика на TikTok ( ByteDance ) и Tencent Holdings , се сблъскват с проблеми с веригите на доставките , както и с ограничаване на усилията им за глобална експанзия заради санкциите , наложени от администрацията на Доналд Тръмп , след като Вашингтон обвини въпросните фирми , че представляват риск за националната сигурност . Няколко китайски фирми бяха изключени от възможностите да получават доставки от американски компании , а други като ByteDance и Huawei бяха притиснати в ъгъла от администрацията на Доналд Тръмп . ByteDance финализира предварителната си сделка за създаването на нова компания с Walmart и Oracle , която да съблюдава американските операции на TikTok , след като Тръмп нареди бизнесът на компанията в Съединените щати да бъде продаден или да се сблъска със забрана . Американските търговски рестрикции ограничиха достъпа до чипове на Huawei , най - големия производител на телекомуникационно оборудване в света , което я оставя без компоненти за нейните смартфони от висок клас . Анализатори от Jefferies посочиха , че Китай вероятно ще попадне по - надолу в списъка с приоритетите на Байдън , тъй като той ще се фокусира първо върху вътрешните проблеми на страната си . Освен това според тях пълна американска забрана , насочена към китайската индустрия за чипове , ще е по - малко вероятна при управлението на Байдън . И все пак много директори твърдят , че действията на Тръмп са показали колко уязвима е китайската технологична индустрия . По думите им намаляването на тази уязвимост сега е политически приоритет за страната . През последните месеци Пекин обяви нов модел , който да подкрепи растежа на икономиката на страната . За целта се работи в посока намаляване зависимостта ѝ от чуждестранни пазари и технологии , като харченето на милиарди долари в подкрепа на местната индустрия за чипове . „ Възможно е Китай и Съединените щати да имат шанс да преговарят за облекчаване на някои технологични проблеми “ , коментира старши служител на една от поставените в черния списък китайски технологични компании , който е пожелал да остане анонимен , тъй като не е упълномощен да говори с медиите . „ Но е трудно да се промени дългосрочната тенденция “ , твърди той . „ Администрацията на Тръмп събуди китайската индустрия и развитието на собствената индустриална верига ще продължи да формира определена степен на независимост “ .